Полог - Википедија

# Полог

### Од Википедија, слободна енциклопедија

Полог (Полошка Котлина) се наоѓа во северозападниот дел на Република Македонија и опфаќа околу 400 км². Поделен е на два дела: Горен и Долен Полог и се протега во меридијански правец север - југ.

Воздушна (авионска) снимка на Полог

## [уреди] Релјефни, орографски и географски карактеристики на Полог

Од западната и делумно и на северната страна Полог е ограден со Шар Планина, од источната страна е ограден со планините Сува Гора и Жеден, а на југ е ограден со падините на Бистра (Влаиница) и Челоица. Во југо-западниот дел на Полог се наоѓа изворот на најголемата македонска река Вардар која протекува вдолж целата котлина во должина од 68 километри. Просечната надморска височина се движи од 360 до 430 метри во Долни Полог (тетовскиот дел) и од 430 до 580 метри во Горни Полог (гостиварскиот дел).

## [уреди] Население

Во Полог живеат околу 280000 жители од кои Македонците претставуваат околу 20%, мнозинството се Албанци, а во помала мера се застапени и Турците. Тетово и Гостивар се најголемите населени места во Полог.

## [уреди] Земјоделство и стопанство

Покрај Пелагонија и Струмичкото поле, Полог претставува еден од земјоделски најразвиените региони во Македонија. Котлината е најпозната по гравот (тетовскиот грав) кој најмногу се одгледува во Долни Полог. Од житните култури најзастапени се пченката и пченицата. Од градинарските култури застапени се и зелката, кромидот (особено во Горни Полог) итн.

## [уреди] Надворешна врска

- Полог

| Оваа статија поврзана со Македонија е никулец. Може да помогнете со тоа што ќе ја проширите.

Преземено од "http://mk.wikipedia.org../../../%D0%BF/%D0%BE/%D0%BB/%D0%9F%D0%BE%D0%BB%D0%BE%D0%B3.html"

Категории: Македонски никулци | Македонски региони

##### Views

- Статија
- Разговор
- Тековна верзија

##### Пребарај

##### Други јазици

- Български
- English
- Español